ગુરમીત પોતે પણ બિહારનો છે અને તેણે બિહારના એક નાનકડા ગામની છ વર્ષની રૂજા અને નવ વર્ષની લતા એમ બે છોકરીઓને દત્તક લેવાનો નિર્ણય કર્યો છે. ગુરમીતનાં મમ્મી અનમોલ અને પપ્પા સીતારામ પણ બિહારમાં જ રહે છે. ગુરમીતનાં મમ્મી-પપ્પા જે ગામમાં રહે છે એ જ ગામમાં પૂજા તેના અંકલ અને કઝિન લતા સાથે રહેતી હતી. જોકે લતાના પપ્પાનું મૃત્યુ થતાં બન્ને છોકરી દૂરના સંબંધીઓ સાથે રહેતી હતી. આ વિશે ગુરમીત કહે છે, ‘મારી મમ્મીએ મને આ બે છોકરીઓના દુખ વિશે માહિતી આપી હતી. ત્યાર બાદ મેં મારી પત્ની સાથે એ વિશે વાત કરી હતી. દેબિના તેમને ઘર, અભ્યાસ અને મારું નામ આપવા માટે તૈયાર થઈ હતી.’